İtalya

İtalya, yew dewleta ke cayê xo mıntıqa ra verocê Ewropa dero. Zımeyê İtalya de İsviçre û Awıstırya; veroc de Deryao Sıpê (Deryao Miyanên); rocawan de Fransa; rocvetış de Deryao Adriyatik, Arnawudiye û Slowenya estê. Paytextê İtalya Romayo. İtalya ezayê NATOyi û Yewiya Ewropayo. Adeyê Sicilya û Sardinya gırêdayiyê İtalyayê. Dewletê Vatikan û San Marino zerreyê İtalya derê. 

 Tarix 
Tarixê İtalya zaf kıhano. Merkezê İmperatoriya Roma İtalya bi. Wextê İmperatoriya Roma, erdê İtalya zaf gırd bi. İspanya, Portekiz, mıntıqaya Balkani, Yunanıstan, Anatoliye, Suriya, Fılıstin, Mısır, Afrikaya Zımeyi gırêdayiyê İmperatoriya Roma biy. Feqet Attila Huni Roma kerde xırabe. Wextê esrê 15ıne de İtalya biya merkezê Ronesans û Reformi. Zaf senatkari İtalya ra veciyay. Verê coy, dıwelê xoyê padişayiye (qraliye) zaf biy. Feqet serra 1861ıne de qral Emmanuel II yewiya İtalya vıraşte. Dewleta İtalya Cengê Dınyayê Dıyine kerd vini û İtalya zaf biye xırabe.

 Coğrafya 


 İklım 
İklımê İtalya zaf honıko. Mıntıqa ra zımeyê İtalya de Koyê Alpan estê. Koyê Alpan zaf serdınê. Labelê veroc de hewa zaf germıno.  

 Sûki 
Bacarê Gırdi:
 1. Roma. Nıfus: 2,553,873 
 2. Milano. Nıfus: 1,308,311 
 3. Napoli. Nıfus: 1,000,470
 4. Torino. Nıfus: 902,255 
 5. Floransa. Nıfus: 356,000 

Bacarê Roma zaf raver şiya. Banê xeylê berzi û bınayê ki hetê mımariye ra mıkemmel vıraziyayê, tede estê. Roma, bacarê dewiziyo, paytextê borsayo, merkezê iqtısad, siyaset, kultur û sporê İtalyayo. Banê tarixi zafê. Dewleta Vatikani zerreyê Roma dera.

 Eyaletê İtalya Paytext Erd (km2) Nıfus Abruzzo L'Aquila10.7941.324.000 Aosta Vadisi* Aosta3.263126.000 Puglia veya Apulia Bari19.3624.076.000 Basilicata Potenza9.992591.000 Calabria Catanzaro15.0802.007.000 Campania Napoli13.5955.811.000 Emilia-Romagna Bolonya22.1244.276.000 Friuli-Venezia Giulia* Trieste7.8551.222.000 Lazio Roma17.2075.561.000 Ligurya Cenova5.4211.610.000 Lombardiya Milano23.8619.642.000 Marche Ankona9.6941.553.000 Molise Campobasso4438320000 Piemonte Torino25.3994.401.000 Sardinya* Cagliari24.0901.666.000 Sicilya* Palermo25.7085.030.000 Toskana Floransa22.9973.677.000 Trentino-Alto Adige* Trento13.6071.007.000 Umbria Perugia8.456884.000 Veneto Venedik18.3914.832.000

 Nıfus 
Nıfusê xo 58 milyono. Şarê Fasi, Arnawudi Romeni û iyê binan ra zi İtalya de cıwayenê. Dinê İtalya Xrıstiyaniya û mezhebê mıletê İtalyanan zi Katoliko. Tayê Mısılman û Musewiy zi estê. Zıwano resmi İtalkiyo. Nuskar û wendoğê xo zafê.

 Nıfusê İtalya Sukê İtalya Eyaletê İtalya Nıfus rêze suk Eyalet Nıfus 

 İqtısad 
İqtısadê İtalya raver şiyo. Dınya de rêza hewtıne (7.) dero. Şarê İtalya turizm ra debare keno; ayra ki standardê heyati hewlo. Yewiya Ewropa zaf peştiya maddiye da cı.

 Çıme 
 Siteyê İtalyayo resmi

Kategoriye:İtalya